**Fernando Álvarez de Toledo e Pimentel**, nado en Piedrahíta o 29 de outubro de 1507 e finado en Lisboa o 11 de decembro de 1582, foi un militar e político castelán, terceiro duque de Alba de Tormes.

Traxectoria
-----------

En tanto militar, político e diplomático, desenvolveu a súa actividade en varios campos e frontes.

### Contra a Liga de Esmalcalda

Entre 1546 e 1547 participou nas campañas do emperador Carlos V contra os protestantes alemáns da Liga de Esmalcalda, na guerra de Esmalcalda.

### Contra Paulo IV e a revolta de Flandres

Durante o reinado de Filipe II dirixiu a guerra contra o papa Paulo IV en Italia e foi enviado aos Países Baixos españois en 1567 para sufocar a revolta protestante. Como rexedor deste territorio desenvolveu unha política de extorsión con impostos excesivos e unha represión sanguenta con máis de mil condenados a morte pola Corte de Disturbios que aumentou o descontento popular con 60.000 exiliados, polo que en 1573 foi deposto.

### Rehabilitación e campaña de Portugal

En 1580 dirixiu o exército que ocupaba Portugal, tras a derrota e morte de Sebastián I de Portugal na batalla de Kasr al-Kabir.

Viñeta que mostra retrata ao terceiro duque de Alba, coñecido nos Países Baixos como *Alva*, na vellez.
O duque de Alba foi rehabilitado en 1580, cando Filipe II, que reclamaba o trono de Portugal, vacante dende a morte do seu tío, o Cardeal-Rei D. Henrique, precisaba dos seus servizos. Coa morte de D. Henrique sen descendencia, desatouse a crise sucesoria de 1580, aparecendo Filipe II dos Habsburgo como o pretendente preferido ao trono da nobreza portuguesa. Porén, o pobo, e algúns nobres e clérigos, apoiaron a D. António, o Prior do Crato, que se alzou como rei en Santarém e foi formalmente aclamado e coroado en Lisboa o 24 de xullo de 1580. Nese contexto, os servizos do Duque foron requiridos para neutralizar militarmente as forzas asignadas a D. António. O experimentado duque de Alba entrou en Portugal en xullo de 1580 e destruíu rapidamente o exército portugués comandado por Diogo de Meneses (gobernador do Estado da India), quen foi degolado. Caendo sobre Lisboa, enfrontouse ás últimas forzas antoninas gañando a Batalla de Alcântara, abrindo o camiño para a entrada triunfal de Filipe II de España e I de Portugal no seu novo reino.

En sinal de recoñecemento, o rei deulle o título de *Condestável de Portugal*.

Notas
-----

1. ↑  *Comentario de la Guerra de Alemania hecha por Carlos V, máximo emperador romano, rey de España, en el año de 1546 y 1547* (en castelán). 1548.
2. ↑  Uitgeverij Van Wijnen, Jonathan Irvine (1995). *De Republiek 1477-1806* (en neerlandés) (5ª ed.). p. 170-174. ISBN 9051942214.
3. ↑  MATA, Jordi. «No s'ho mereixen». *Sàpiens* [Barcelona], núm. 32, xuño de 2005, p. 42-47. (*en catalán*) ISSN 1695-2014
4. ↑  *(en castelán)* Fra Luis Nieto, *Relación de las guerras de Berberia, y del suceso y muerte del Rey Don Sebastian*, recopilada a la Col·lecció de documents inèdits per la història d'Espanya, vol. 100, p. 411-458.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Fernando Álvarez de Toledo y Pimentel Modificar a ligazón no Wikidata*** |

### Bibliografía

* Fernández Álvares, Manuel (2007). *El duque de hierro: Fernando Álvarez de Toledo, III de Alba* (en castelán). Espasa Calpe. ISBN 978-84-670-2625-2.
* Kamen, Henry (2007). *El gran duque de Alba* (en castelán) (4ª edición ed.). La Esfera de los Libros. ISBN 978-84-9734-220-9.
* Maltby, William S. (2007). *El gran duque de Alba* (en castelán) (2ª edición ed.). Ediciones Atalanta. ISBN 978-84-935313-8-6.

|  |  |
| --- | --- |
| Control de autoridades | 
* Wd: Q80847
* WorldCat
* VIAF: 90629206
* BAV: ADV10000219
* BNB: ID
* BNE: XX947813
* BNF: 125466425
* BPN: 04319174
* BRE: 1815037
* CANTIC: a10449462
* CERL: cnp01455996
* DBE: fernando-alvarez-de-toledo
* DeutscheBio: 118686704
* EBID: ID
* FAST: 93137
* GEC: 0003228
* GND: 118686704
* HDS: 041520
* ISNI: 0000000116840635
* LCCN: n82073925
* NKC: mzk2005290149
* NPG: mp87667
* NTA: 069194726
* OL: OL2271870A
* openMLOL: 134555
* RKD: 488017
* SELIBR: 317520
* SNAC: w6rv12rb
* SUDOC: 07955962X
* Treccani: alba-fernando-alvarez-de-toledo-terzo-duca-di
* ULAN: 500354988
* WikiTree: Álvarez\_de\_Toledo-24

 |